PIELIKUMS

 Liepājas valstspilsētas pašvaldības

 domes 2023.gada 23.februāra

 izsoles noteikumiem Nr.10

**PROJEKTS**

**Nekustamā īpašuma pirkuma līgums Nr.\_\_\_\_\_\_\_**

Liepāja 2023. gada \_\_.\_\_\_\_\_\_\_\_\_

Liepājas valstspilsētas pašvaldība, reģistrācijas Nr.40900016437 (turpmāk – Pārdevējs), kuru pārstāv Liepājas pilsētas pašvaldības iestādes "Nekustamā īpašuma pārvalde" vadītājs \_\_\_\_, kurš rīkojas saskaņā Liepājas pilsētas domes 2015. gada 19. marta nolikumu Nr.6 "Liepājas pilsētas pašvaldības iestādes "Nekustamā īpašuma pārvalde" nolikums", Liepājas valstspilsētas pašvaldības domes 2023. gada 23. februāra lēmumu Nr.\_\_\_ "Par izsoles noteikumu apstiprināšanu nekustamā īpašuma Spīdolas ielā 8 izsolei ", no vienas puses, un

\_\_\_\_, personas kods \_\_\_, deklarētā dzīvesvieta: \_\_\_/ juridiskās personas nosaukums, reģistrācijas Nr., juridiskā adrese: \_\_\_ (turpmāk – Pircējs), no otras puses,

pamatojoties uz Liepājas valstspilsētas pašvaldības domes 2022. gada 22. decembralēmumu Nr.469/16 "Par nekustamā īpašuma Spīdolas ielā 8 atsavināšanu", 2023. gada 23. februāra lēmumu Nr.\_\_\_ "Par izsoles noteikumu apstiprināšanu nekustamā īpašuma Spīdolas ielā 8 izsolei", Liepājas valstspilsētas pašvaldības Dzīvojamo māju privatizācijas komisijas 2023. gada \_\_\_.\_\_\_\_ lēmumu (sēdes protokols Nr. \_\_\_/2.2.20., \_\_\_.§) un Liepājas pilsētas domes 2007. gada 13. aprīļa nolikumu Nr.22 "Liepājas pilsētas pašvaldības dzīvokļa īpašumu atsavināšanas nolikums", kā arī Publiskas personas mantas atsavināšanas likumu, noslēdz šāda satura līgumu:

# 1. Līguma priekšmets

1.1. Pārdevējs pārdod un Pircējs pērk nekustamo īpašumu, kura adrese ir Spīdolas ielā 8, Liepājā, kadastra Nr.1700 002 0142 (turpmāk – Objekts).

1.2. Objekts sastāv no: zemes gabala 12543 kv.m platībā, kadastra apzīmējums 1700 002 0142 un 13 būvēm: būve – bērnu dārzs, kadastra apzīmējums 1700 002 0142 001, 1505,80 kv.m; būve – bērnu dārzs, kadastra apzīmējums 1700 002 0142 002, 1343,20 kv.m; būve – noliktava, kadastra apzīmējums 1700 002 0142 003, 62 kv.m; būve – rotaļu nojume, kadastra apzīmējums 1700 002 0142 004, 25,60 kv.m (dabā demontētas būves pamati); būve – rotaļu nojume, kadastra apzīmējums 1700 002 0142 005, 25,60 kv.m (dabā demontētas būves pamati); būve – rotaļu nojume, kadastra apzīmējums 1700 002 0142 006, 25,60 kv.m (dabā demontētas būves pamati); būve – rotaļu nojume, kadastra apzīmējums 1700 002 0142 007, 25,60 kv.m (dabā demontētas būves pamati); būve – rotaļu nojume, kadastra apzīmējums 1700 002 0142 008, 25,60 kv.m (dabā demontētas būves pamati); būve – rotaļu nojume, kadastra apzīmējums 1700 002 0142 009, 25,60 kv.m (dabā demontētas būves pamati); būve – rotaļu nojume, kadastra apzīmējums 1700 002 0142 010, 25,60 kv.m (dabā demontētas būves pamati); būve – rotaļu nojume, kadastra apzīmējums 1700 002 0142 011, 25,60 kv.m (dabā demontētas būves pamati); būve – rotaļu nojume, kadastra apzīmējums 1700 002 0142 012, 55,20 kv.m (dabā demontētas būves pamati); būve – rotaļu nojume, kadastra apzīmējums 1700 002 0142 013, 55,20 kv.m (dabā demontētas būves pamati),reģistrēts Liepājas pilsētas zemesgrāmatas nodalījumā Nr.100000141408 uz Liepājas valstspilsētas pašvaldības vārda.

1.3. Saskaņā ar Liepājas pilsētas teritorijas plānojumu īpašumam noteiktas aizsargjoslas:

 1.3.1. 7 km zona ap starptautisko lidostu (100%).

1.4. Teritorijas izmantošanas un apbūves noteikumi:

 1.4.1. Sabiedrisko iestāžu apbūves teritorijas (99,5%);

 1.4.2. Līnijbūvju izbūves teritorijas – ielas, laukumi un veloceliņi (0,5%).

1.5. Īpašie nosacījumi: zemesgabals atrodas Liepājas SEZ teritorijā.

**2. Cena un samaksas kārtība**

2.1. Objekta cena ir \_\_\_ EUR (\_\_\_*euro*).

2.2. Pircējs šī līguma 2.1. punktā minēto summu samaksājis 100 procentu apmērā, ieskaitot to norēķinu kontā Nr.LV12UNLA0050007588848, AS "SEB banka", Liepājas pilsētas pašvaldības iestādei "Nekustamā īpašuma pārvalde", reģistrācijas Nr.90002066769, ko apliecina kredītiestādes izdots dokuments par maksājuma veikšanu.

**3. Pircēja apliecinājumi, tiesības un pienākumi**

3.1. Pircējs apliecina un garantē, ka nepastāv nekādi administratīvi, juridiski vai cita rakstura šķēršļi Līguma parakstīšanai un no tā izrietošo saistību izpildei no Pircēja puses, tajā skaitā Nekustamā īpašuma tiesību reģistrācijai uz Pircēja vārda.

3.2. Pircējs apliecina un garantē, ka viņš ir iepazinies ar Nekustamā īpašuma tiesisko un faktisko stāvokli, kāds tas ir Līguma parakstīšanas brīdī, Nekustamā īpašuma robežām dabā, kā arī ar visiem Nekustamā īpašuma trūkumiem. Pircējs apliecina, ka tam ir bijusi nodrošināta iespēja saņemt pilnīgu un patiesu informāciju par Nekustamo īpašumu, un Pircējs apņemas neizvirzīt pret Pārdevēju nekādas pretenzijas šajā sakarā.

3.4. Pircējs apņemas izmantot Nekustamo īpašumu atbilstoši Liepājas pilsētas pašvaldības teritorijas plānojumam un Liepājas pilsētas Apbūves noteikumiem.

3.5. Pircējs apņemas īpašuma tiesības uz nekustamo īpašumu reģistrēt Kurzemes rajona tiesas Liepājas pilsētas zemesgrāmatā viena mēneša laikā no Līguma parakstīšanas dienas. Visus izdevumus, kas saistīti ar Līguma reģistrāciju Zemesgrāmatā, tai skaitā valsts nodevu un kancelejas nodevu, apmaksā Pircējs.

3.6. Pircējam ir pienākums viena mēneša laikā no pirkuma līguma parakstīšanas dienas rakstiski informēt Liepājas valstspilsētas pašvaldības administrācijas Finanšu pārvaldes Nodokļu administrēšanas daļu par tiesiskā valdījuma iegūšanu uz nekustamo īpašumu.

**4. Pārdevēja apliecinājumi, tiesības un pienākumi**

4.1. Pārdevējs garantē, ka ir vienīgais likumīgais Nekustamā īpašuma  īpašnieks, Nekustamais īpašums nav ieķīlāts vai apgrūtināts ar citām lietu tiesībām, izņemot Līguma 1.5. punktā noteikto, un ir tiesīgs slēgt Līgumu un uzņemties tajā noteiktās saistības.

4.2. Ja Pircējs neizpilda pirkuma Līguma 3.5. punktu, Pārdevējam ir tiesības vērsties tiesā ar prasību par Zemesgrāmatas ieraksta maiņu.

**5. Līguma spēkā esamība**

Līgums stājas spēkā tā parakstīšanas dienā un ir spēkā līdz tajā noteikto Pušu saistību pilnīgai izpildei.

**6. Informācija par personas datu apstrādi**

6.1. Līguma izpildes laikā iegūto personas (turpmāk – datu subjektu) datu pārzinis ir Liepājas pilsētas pašvaldības iestāde "Nekustamā īpašuma pārvalde" (Liepājas valstspilsētas pašvaldība), Peldu ielā 5, Liepājā, LV-3401, tālrunis 63404708, elektroniskā pasta adrese: nip@dome.liepaja.lv.

6.2. Personas datu apstrādes mērķi – pirkuma līguma saistību izpilde.

6.3. Tiesiskais pamats personas datu apstrādei ir pārzinim tiesību aktos noteikto juridisko pienākumu izpilde un līgumisko attiecību izpilde (Vispārīgās datu aizsardzības regulas 6. panta 1. punkta c) un b) apakšpunkts, Publiskas personas mantas atsavināšanas likums).

6.4. Personas datu iespējamie saņēmēji ir Liepājas pilsētas pašvaldības iestādes "Nekustamā īpašuma pārvalde" atbildīgie darbinieki (līguma slēgšanas procesa organizēšana, maksājumu apstrāde), Dzīvojamo māju privatizācijas komisija (pieņem lēmumu par izsoles rezultātu apstiprināšanu), pārziņa nolīgtie apstrādātāji (lietvedības un grāmatvedības sistēmas uzturētāji).

6.5. Pirkuma līgumā ietvertie personas dati tiks glabāti pastāvīgi.

6.6. Datu subjektiem ir tiesības:

6.6.1. pieprasīt piekļūt saviem apstrādātajiem personas datiem;

6.6.2. pieprasīt personas datu pārzinim normatīvajos aktos noteiktajos gadījumos personas datu apstrādes ierobežošanu;

6.6.3. iesniegt sūdzību par nelikumīgu personas datu apstrādi Datu valsts inspekcijā.

6.6.4. datu subjektiem par viņa personas datu apstrādes jautājumiem ir tiesības vērsties pie pārziņa personas datu aizsardzības speciālista – tālrunis 63422331, adrese Rožu iela 6, Liepāja, elektroniskā pasta adrese – das@liepaja.lv.

**7. Vispārīgie noteikumi**

7.1. Īpašuma tiesības uz Objektu Pircējs iegūst Pirkuma līguma spēkā stāšanās dienā. Visu risku par zaudējumiem, tajā skaitā trešajām personām, no Pirkuma līguma spēkā stāšanās brīža uzņemas Pircējs.

7.2. Pirms šī Līguma noslēgšanas par Objektu nav strīda un tam nav uzlikts atsavināšanas aizliegums.

7.3. Līgums stājas spēkā ar parakstīšanas dienu un darbojas līdz līgumsaistību pilnīgai izpildei.

7.4. Pircējs ir apsekojis Objektu, iepazinies ar tā stāvokli un piekrīt to pirkt tādā stāvoklī, kāds tas ir šī Līguma noslēgšanas dienā. Pārdevējs un Pircējs paziņo, ka, noslēdzot šo līgumu, viņi labi apzinās pārdotā un pirktā nekustamā īpašuma vērtību un atsakās viens pret otru celt prasības par šī līguma atcelšanu vai pirkuma maksas maiņu nesamērīgu zaudējumu dēļ.

7.5. Jebkuri šī līguma grozījumi, papildinājumi izdarāmi, tikai pusēm rakstiski vienojoties. Tie stājas spēkā pēc to parakstīšanas un ir šī līguma neatņemama sastāvdaļa.

7.6. Attiecības, kas nav atrunātas šajā līgumā, tiek regulētas saskaņā ar Latvijas Republikas normatīvajiem aktiem.

7.7. Domstarpības, kas rodas pusēm par šī līguma izpildi, tiek risinātas savstarpēji vienojoties, ja puses nevar vienoties – tiesā.

7.8. Līgums sastādīts uz 3 (trīs) lapām 3 (trijos) eksemplāros, pa vienam eksemplāram katrai līgumslēdzējai pusei un viens – iesniegšanai zemesgrāmatu nodaļā. Visiem eksemplāriem ir vienāds juridisks spēks.

Pārdevējs Pircējs

|  |  |
| --- | --- |
| Liepājas valstspilsētas pašvaldība, | \_\_\_\_, |
| reģistrācijas Nr.40900016437, | personas kods \_\_\_, |
| Rožu ielā 6, Liepājā, LV-3401 | deklarētā dzīvesvieta: \_\_\_ |
|  |  |
|  |  |
|  |  |
|  |  |
|  |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_